Bartolomeo Carducci

Si Bartolomeo Carducci (156014 Nobyembre 1608) sarong Italyanong pintor, na mas bantog sa bansag na Carducho.

Biograpiya 
Siya namundag sa Florence, kun saen siya nag'adal nin arkitektura asin iskultura sa pagmamato ni Bartolomeo Ammanati, asin pagpintura ki Federico Zuccari. Siya pig'asistihan si Zuccari sa paghaman kan The Last Judgment sa kisame kan domo kan  Florence Cathedral. Pigibahan niya si Zuccari sa Madrid, kun saen katuwang pigpinturahan ninda kisame kan libreriang Escorial, asin man nagtabang sa produksyon kan mga fresco na nagsasamno sa mga cloister kan nasabing palasyo. An saiyang tugang na si, Vincenzo Carducci nagtabang man sa trabaho, na siya ngani pigsalidahan kaini komo pintor ni Felipe III nin Espanya.

Siya nagadan sa Espanya, asin igdi man ngani makukua an kadaklan kan saiyang trabaho. Sa mga obrang ini an pinakalataw iyo an Descent from the Cross, sa simbahan ni San Felipe el Real, sa Madrid, na ngonyan yaon sa The Prado, kairiba an Last Supper.  
An Real Academia de Bellas Artes de San Fernando igwa man kan Penitent St. Jerome.  Si Bartolomeo kiaba saiyang tugang na Vincenzo pigpintura an maonibahn na mga retablo kan San Diego de Valladolid, 1604–1606, na naeeksibit sa Museo Nacional de Escultura Colegio de San Gregorio, sa siyudad na idto. Sa mga pupilo niya yaon si Francisco López.

Nota

Toltolan

Mga panluwas na takod
 

1560 births
1608 deaths
16th-century Italian painters
Italian male painters
17th-century Italian painters
Painters from Florence
16th-century Spanish painters
Spanish male painters
17th-century Spanish painters
Fresco painters